ming030890/wiki-yue-high-quality huggingface dataset:
廣州軍區

廣州軍區（粵拼：gwong2 zau1 gwan1 keoi1）係中國人民解放軍睺住廣東、廣西、湖北、湖南、海南呢五個省入面嘅軍事事務大軍區。一共有差唔多280,000人嘅總兵力，其中陸軍下轄嘅係第41同42集團軍。而佢嘅司令部分別喺廣東省廣州市越秀區嘅達道路同寺右新馬路嘅交界東南邊，而後勤部喺東風東路嗰邊。

主要職能
廣州軍區嘅主要職能係按中共中央軍委、總部嘅領導指揮，再根據總戰略嚟負責組織呢個區入面嘅陸海空三軍部隊一齊搞作戰行動同演習，直接領導所屬陸軍部隊嘅組織建設、軍事訓練、行政管理、政治工作同埋後勤保障同本區嘅民兵、兵役、動員、人民防空同戰場建設等工作。而大軍區係主要負責搞戰區部隊嘅建設計劃同組織指揮戰區入面嘅軍兵聯合作戰同實施聯勤保障，而軍區入面有司令部、政治部、聯勤部、裝備部。佢哋係分別領導所屬部隊嘅軍事、政治、後勤同裝備工作。而負責轄區入面嘅軍兵種部隊係嚟負責指揮作戰同所屬部隊嘅軍事訓練、政治工作、行政管理、後勤保障。

防務範圍
廣東省
廣西壯族自治區
湖北省
湖南省
海南省
（香港同澳門喺有需要嗰陣，重可以從廣州軍區入面派啲部隊過嚟都得。）
安迪·佳士

安迪·佳士（Andy Caisse，英文發音：/ˈændi ˈkeɪs/；法式法文發音：/ɑ̃di kɛs/；魁北克法文發音：[ɛndi kaɪ̯s]）係加拿大緬尼吐巴政治活動家。

生平
安迪患有多發性硬化症，所以佢係少數嘅加拿大人可以合法擁有同用大麻醫病。喺1995年，佢開始要學坐輪椅。
喺2001年，安迪遇見Chris Buors（緬尼吐巴嘅Libertarian Party之後）喺前面嘅馬尼托巴立法機關喺一個親大麻集會。
安迪加西亞

安迪加西亞（西班牙文：Andy García，1956年4月12號—）係一個美國、古巴嘅男演員、作曲家、電視演員、電影演員、電影導演、製片人，佢喺1978年出道。
安迪迪克

安迪迪克（英文：Andy Dick，1965年12月21號—）係美國演員，出名演出包括電影《非常索凸務2》。
安道奎

安道奎（粵拼：on1 dou6 fui1，韓文：안도규，2000年9月28號—），係大韓民國嘅一個男演員。
安進

安進（Amgen）係美國製藥公司，亦係世界主要藥廠之一。
安迪威廉斯

安迪威廉斯（英文：Howard Andrew Williams，1927年12月3號—2012年9月25號）係美國流行樂歌手，擅長鄉村音樂、爵士樂、輕音樂，主唱過好多膾炙人口嘅電影主題曲。2012年9月25號死於膀胱癌。
安迪沙基斯

安迪沙基斯（英文：Andrew Serkis，1964年4月20號—）係個英國嘅演員、導演同作家。佢最出名嘅角色係喺《魔戒三部曲》度扮演咕嚕。
安道爾

安道爾（粵拼：on1 dou6 ji5；加泰隆尼亞文：Andorra）係西南歐一個非常細嘅內陸公國，位於庇里牛斯山脈東部，同法國同西班牙毗鄰，係世界上唯一重有封建制度嘅國。旅遊業相當發達，亦係避稅天堂。

意含
安道爾（Andorra‎）源自納瓦拉嘅andurrial，意思係覆蓋灌木嘅土地（shrub-covered land‎）。

歷史
傳說查理曼大帝為咗回報安道爾人同摩爾人作戰，頒布特許狀，喺安道爾設立教區，命烏格爾嘅伯爵擔任主教一職。11世紀烏格爾主教同法國開始爭論安道爾嘅主權問題。
1278年雙方達成協議，安道爾由法國富瓦伯爵同西班牙烏格爾主教兩方一齊擁有主權（協議入面嘅範圍係今日安道爾政治同國土嘅雛型），後來富瓦伯爵擁有嘅主權轉到納瓦拉國王手中，法王亨利四世喺1607年下令法國國家元首同烏格爾主教同時擁有安道爾嘅主權。
1933年法國因為世界經濟大蕭條導致社會動盪，佔領安道爾[未記出處或冇根據]。1934年7月12號，一個俄羅斯冒險家 Boris Skossyreff‎ 喺烏格爾同大眾宣佈，佢擁有安道爾嘅主權，同時又向烏格爾主教宣戰。但係佢喺幾日之後即係7月20號被西班牙當局逮捕，並即刻被驅逐出境。1936至1940年，法國因為西班牙內戰而派兵駐守安道爾。
二戰期間，安道爾維持中立，成為維希法國同西班牙之間嘅走私重鎮。
安道爾長時間與世隔絕，只係保持對法國同西班牙嘅關係。近年嚟安道爾致力改善交通同通訊，又大力發展旅遊業。1993年，安道爾舉行公投，通過安道爾憲法，並且成為聯合國嘅成員。

政治
安道爾嘅憲法喺1993年生效，憲法定明安道爾係一個君主立憲制國家，國家元首有兩個，稱為大公，分別係法國總統（現任：馬克龍）同西班牙加泰隆尼亞嘅羅馬天主教主教（現任：胡安·恩里克·維維斯·西西里亞），大公為虛位職。
立法就由議會負責，議會設有28個席位，一半由全國性選舉選出，另一半就由各區選出。政府係由議會多數黨組成。
安道爾嘅國防由法國同西班牙負責。

地理
2004年3月嘅衛星圖片
安道爾位於庇里牛斯山東部，境內係山地，平均海拔係1,996米，最高點係科梅佩特羅薩，海拔2,946米。成個國被三條Y形嘅狹谷分割，喺呢度有兩條河會合，成為瓦利拉河流向西班牙。氣候同鄰近地區，都係屬於溫帶氣候，但因境內地勢影響，夏天涼爽，而冬天降雪量較多。

經濟
旅遊業佔GDP嘅80%，係安道爾經濟嘅主要來源。每年有大概九百萬人因免稅同冬夏兩季嘅度假設施而去安道爾旅遊。近來由於法國同西班牙喺自己境內實施經濟改革，令安道爾失去一啲免稅嘅優勢。
作為免稅天堂，安道爾嘅金融業亦都好重要。由於國內只係有2%嘅土地可耕種的關係，農產品大多數係喺國外進口；畜牧業以羊為主；工業產品主要有煙同傢具。
安道爾並唔係歐盟成員國，但係佢哋之間有特殊關係（歐盟對安道爾出口嘅產品實施0關稅）。
安道爾本身冇通貨，1991年之前用法國法郎同西班牙比塞塔，之後用歐元。同歐盟內嘅小國唔同，安道爾唔可以自製歐元。但由2004年10月起安道爾同歐盟達成協議，安道爾可以鑄造自己嘅歐元。
自然資源有水力發電、礦泉水、木材、鐵礦銅鉛等。

人口
奇怪嘅係，安道爾只有33%嘅人口係安道爾人，外國僑民以西班牙人為主（佔43%），另外重有葡萄牙人（11%）同法國人（7%）等。

文化
官方語言係加泰羅尼亞文，同西班牙加泰羅尼亞省一樣。加文亦都係法西葡三國官方語言。
帳面價值

帳面價值係金融同會計時不時提到嘅一種指標，係指間公司嘅所有資產加埋再扣返佢啲負債。
帶上我

《帶上我》係中國歌手李歐出嘅第一張專輯。喺2010年9月14號由北京三咖文化傳媒發行。

簡介
呢張專輯收錄咗10隻歌。
帶着地球去流浪

《帶着地球去流浪》係電影《流浪地球》嘅主題曲，喺2019年1月26號由北京聽見時代娛樂傳媒發行單曲。由劉歡填詞、作曲、監製同演唱，趙兆編曲。

簡介
劉歡寫呢隻歌係以中國人嘅故土情懷做主題。隻歌喺前奏、間奏同尾聲部分加入由鄭楚馨童聲演繹嘅曹操詩作《觀滄海》。隻歌用咗中國元素嚟描繪屋企過往嘅大海吞吐日月、包蘊萬千嘅壯麗景象，從而反襯出而家爲咗生存要帶着地球流浪嘅壯烈情懷。之後仲有劉歡拖長28秒嘅長音。喺2020年6月11號，《帶着地球去流浪》被提名做第27屆華鼎獎中國電影最佳歌曲獎。

演出
劉歡喺《歌手2019》第三期唱咗呢隻歌，攞到嗰集觀眾票選第三名。2020年1月24號，劉歡同鄭楚馨喺春晚唱咗呢隻歌。龔琳娜同霍尊喺浙江衛視《天賜的聲音》第三期翻唱咗呢隻歌。
帶

帶，扁身嘅繩。帶原本指腰帶，後尾類似都叫帶。如頭帶、鞋帶、頸帶、皮帶、錶帶、絲帶、索帶等。帶字甲骨文、金文就有，戰國時加糸為𦄂。廣東話有時加衣寫做𧜵，以示同帶字其他用法有別。日文今興用異字帯。
帶你到主場

《帶你到主場》（英文：Home Field Goal），係香港電視娛樂製作嘅遊埠節目，由灰熊、馬志威同埋微辣旗下嘅葉佩男、葉思男主持。2020年8月16號到10月18號，逢禮拜日20:00至20:30，喺ViuTV播映。每集節目都會帶觀眾去睇英超同蘇超球會嘅主場。
帶河路

帶河路（粵拼：daai3 ho4 lou6）係中國廣東省廣州市一條一般嘅馬路，喺荔灣區入面，成條馬路好似個英文字母「C」噉。呢條路嘅南北兩邊都係接住康王中路。

概要
全長575米，闊10米。

史
帶河路喺1921年起，由於條路嘅附近有條涌係啀「帶河涌」先至改咗噉嘅名。起緊條馬路嗰陣，因為被拆嘅鋪頭同埋檔口嗰啲波士都係成班恆大佬出嚟嘅，搞到最後起好條馬路就鬼咁彎曲，起碼600米以內就有9個彎咁多，被人話係廣州市老城區入面最彎曲嘅馬路。而帶河路以前係由蘆排里、都堂街、龍翔里、帶河涌邊、晚景里、捷龍里、豬仔墟、興龍里、河溪涌邊街、成金里同埋源勝西街呢8條街、2條涌、1笪墟嚟整成嘅。

馬路嘅消失
睇埋：康王路 (廣州)
喺1996年，由於廣州嘅城市發展關係，加上廣州市政府喺荔灣區入面開條主幹道，所以呢條路同埋鎮安路、康王直街、康王上街同埋康王下街呢五條路都一齊拆嗮。依家嘅帶河路係重得返距離龍津路冇幾遠嘅一啲咋。有以前95%嘅帶河路路段都已經劃咗入去康王路嘅一部份喇。
帶位

帶位，又叫帶位員，係負責帶人客去佢哋座位嘅職員，戲院同酒樓見得最多。
帶紋躄魚

帶紋躄魚（學名： Antennarius striatus）係躄魚科躄魚屬嘅其中一個種。
幕後反擊

《幕後反擊》（The Art of War）係2000年美國電影，由韋斯利史納斯、安妮愛釵主演。
幕末

幕末係指日本江戶幕府嘅末年，通常指1854年日本簽《神奈川條約》被逼開國，去到1867年幕府將政權交還天皇之間嘅時期。
幕末係日本楔位文，重未完成，麻煩你幫手補充內容。
幕後玩家

《幕後玩家》（粵拼：mok6 hau6 waan2 gaa1；英文：Two Steps From Heaven）係香港無綫電視拍嘅時裝電視劇，由黃宗澤、蕭正楠、黃翠如、張繼聰、陳煒、龔嘉欣、陸永同劉佩玥主演，監製陳維冠。故仔係透過公關行業去探討人性。
幕後大老爺

《幕後大老爺》（Man In Charge）係香港電視廣播有限公司古裝劇集，由馬國明、徐子珊、高鈞賢、唐寧、劉家輝、黃智賢、蔣志光、劉江、陳山聰、李國麟主演，監製李添勝。呢套劇喺2009年4月6號首播，一共20集。
幕後嫌疑犯

《幕後嫌疑犯》（L.A. Confidential）係一部1997年嘅美國新黑色犯罪電影，由寇蒂斯韓遜執導，鬆散改編James Ellroy嘅1990年同名小說。主演係佳皮雅斯、羅素高爾、奇雲史柏西、金碧辛嘉。
幣原喜重郎

幣原喜重郎（日文：しではら きじゅうろう，1872年9月13號—1951年3月10號）係日本政治人兼外交官，曾經做過第44任日本首相、眾議院議長同埋國務大臣。最高爵位係男爵。
幣安

幣安（英文：Binance）係一間全球性嘅加密貨幣交易所，為超過100種加密貨幣提供交易平台。2018年初以嚟，幣安喺交易量方面被認為係全世界上最大嘅加密貨幣交易所。
幣安嘅英文名「Binance」係由單字binary同finance組合而成。幣安喺2017年開始提供貨幣交易服務，每秒可以處理約140萬個訂單，提供150幾種加密貨幣嘅交易，包括比特幣、以太坊、萊特幣以及佢哋自己發行嘅BNB代幣等。
幪面超人系列

《幪面超人》（片假名：仮面ライダー，英文：Kamen Rider）係一套日本嘅特攝系列。
幕後代唱

幕後代唱，係聲演配音，幕前咪咀假唱，幕後真聲代唱，同步進行。
幕後代唱原因有幾種：
幕前演員有名氣受歡迎，但唱歌質素唔到家。
幕後歌者外貌唔係好得，或者唔想/敢見人。
唔少歌唱家入行時，都係幫人幕後代唱開始。
有人認為「幕後代唱」即係造假，唔要得。
不過，幕後代唱呢種表演藝術，好耐以前已經出現，始終幕後代唱係藝術，同欺詐冇關。
小行星272

小行星272（272 Antonia），係太陽系小行星帶嘅一粒小行星，喺1888年2月4號發現。
小行星273

小行星273（273 Atropos），係太陽系小行星帶嘅一粒小行星，喺1888年3月8號發現。
小行星276

小行星276（276 Adelheid），係太陽系小行星帶嘅一粒小行星，喺1888年4月17號發現。
小行星271

小行星271（271 Penthesilea），係太陽系小行星帶嘅一粒小行星，喺1887年10月13號發現。
小行星275

小行星275（275 Sapientia），係太陽系小行星帶嘅一粒小行星，喺1888年4月15號發現。
小行星270

小行星270（270 Anahita），係太陽系小行星帶嘅一粒小行星，喺1887年10月8號發現。
小行星2723

小行星2723（英文：2723 Gorshkov）係一粒圍繞太陽公轉嘅小行星，喺1978年8月31號發現。
小行星274

小行星274（274 Philagoria），係太陽系小行星帶嘅一粒小行星，喺1888年4月3號發現。
小行星277

小行星277（277 Elvira），係太陽系小行星帶嘅一粒小行星，喺1888年5月3號發現。
小行星2722

小行星2722（英文：2722 Abalakin）係一粒圍繞太陽公轉嘅小行星，喺1976年4月1號發現。
恩斯

恩斯（英文：Paul Emerson Carlyle Ince，1967年10月21號—）係英倫一前職業足球員，司職防守中場，效力過球會包括韋斯咸、曼聯、利物浦、國際米蘭等等。
恩斯特·路德維希·卡希納

恩斯特·路德維希·卡希納（Ernst Ludwig Kirchner，1880年5月6號—1938年6月15號）係一個德國表現主義畫家。
恩斯希德

恩斯希德（荷蘭文：Enschede）係荷蘭上艾修一座城，人口16萬，隔籬就係德國邊境。
恩平道

恩平道（Yun Ping Road），以前叫北平道，係香港島銅鑼灣嘅一條名店街，嚮啟超道同禮頓道之間，沿路經過希慎道、公理堂、民安廣場、友邦中心、嘉蘭中心、利園1期、希慎中心咁，全部地鋪都係賣貴價貨，好似LV、CJ咁。

街名
恩平係廣東新會附近嘅地方。而利希慎家族係香港恩平道嘅地產開發商（大業主）。利希慎係廣東新會人。
維基同享有多媒體嘅嘢：Yun Ping Road
恩彩

恩彩（韓文：은채，1999年5月26號—），本名權彩媛（韓文：권채원），係南韓歌手，亦係女子音樂組合DIA嘅成員，做緊主唱，2016年出道。
恩平區

恩平區（韓文：은평구）係韓國首爾嘅區，人口約莫45萬。
數碼戰鬥模擬

《數碼戰鬥模擬》（Digital Combat Simulator）係由用網絡遊戲免費模式嘅一隻空戰模擬遊戲。2008年10月17號出版。
數碼港海濱長廊

數碼港海濱長廊，香港公園之一，遊樂場之一，喺數碼港，亦即鋼綫灣、大口灣填地之上，佔地六十萬呎，英文叫Cyberport Waterfront Park，亦有人叫佢數碼港公園。笪地原本係用來起四號幹綫，因為喺一九九九年決定起數碼港，而變為公園。公園歸數碼港電訊盈科管理，唔係香港政府管。

史
公園原為四號幹線預留地，政府於二〇〇三年九月，向電訊盈科批出短期合約，將數碼港對出預留地，用來做「靜態康樂及園景」之用，要開放畀公眾。不過無規定公園用料。公園二〇〇五年二月局部開放，設歐式庭園，初期用塑膠植物，有假青松、亦有牡丹、百合。到五月底，有準新人喺處影相，發現園內塑膠植物，暴曬下出臭味，其後畀傳媒揭發。負責管理公園盈科大衍地產發展有限公司就回話，「法式公園設計較複雜」，暫時用塑膠擺設展示設計，公司確認設計後，先至改用真正植物。
之不過，二〇〇七年移走歐式庭園，改為貝沙灣第六期Bel-Air No.8示範單位。示範清拆後，改為草坪同樹木。
二〇〇七年九月廿八號，上空舉行「幻彩耀貝沙」煙花匯演，歷時十八分鐘，為首個喺南區舉行嘅煙花匯演。
二〇〇九年七月，園西面加設「數碼港互動遊樂場」，有三個創新遊樂設施──SmartUs遊戲組合、旋轉輪，以及兩個小型足球場。
《2019年至2020年度香港政府財政預算案》中，政府宣布預留五十五億圓，發展數碼港第五期，選址為數碼港商場對開公園，而四億幾圓用來翻新公園做永久休憩空間。
數碼港艾美酒店

數碼港艾美酒店（英文：Le Méridien Cyberport Hotel）係一間喺香港數碼港喺2004年開嘅酒店，由萬豪國際管理。呢間酒店一般都被認為係屬於五星級標準，甚至曾經畀英國嘅《獨立報》叫佢做“5間最好嘅高科技酒店之一”。呢間酒店位於鋼綫灣數碼港道100號，總共有170間酒店房。
數碼港

數碼港（英文：Cyberport）係香港一個集科技同數碼內容業務租戶嘅創意數碼社區，由香港特區政府全資擁有嘅香港數碼港管理有限公司擁有同埋管理。數碼港佔地24公頃，坐落港島南區嘅鋼線灣，離金融商業區唔係好遠。數碼港有大概1,650間企業組成嘅數碼科技社群，當中包括微軟、聯想集團、眾安國際、Gogox、Klook、HyperAir、Bowtie、Shopline及Sleekflow等科技企業。
數碼港社區內設有資訊及通訊科技設施同埋先進嘅寬頻網絡，四座甲級智慧型寫字樓、一間五星級設計酒店同埋一個零售及娛樂商場。

歷史
1999年3月3號，時任香港行政長官董建華發表嘅施政報告提出，香港需要發展資訊科技，以配合一日千里嘅高科技發展，以及應付本地企業對資訊科技嘅需求。此外，施政報告期望發展資訊科技可以使香港從1997年亞洲金融風暴中儘快復原。
因此，香港政府響2000年5月17號同盈科數碼動力（即併購香港電訊前嘅電訊盈科）全資附屬公司香港數碼港管理有限公司簽定協議書，由後者起同埋管理數碼港。協議書訂明，當數碼港落成啟用後，除住宅部分外，所有業權同埋管理權都要畀返香港政府。香港政府豁免數碼港地價78億港元，以及投資10億港元喺鋼綫灣興建基建，其餘建築費需由電訊盈科方面一手包辦。整個項目耗資大概158億港元。電訊盈科可從住宅部分取得利益。香港政府響財政司司長法團下成立咗三家全資擁有嘅私人公司，香港數碼港發展控股有限公司、香港數碼港管理有限公司同埋香港數碼港（附屬發展）有限公司（統稱「數碼港公司」），負責監察數碼港計劃嘅推行。

建築
數碼廣場同埋數碼港商場
數碼港商業部份由四座寫字樓、數碼港商場同埋數碼港艾美酒店組成，並響2002年至2004年分批落成，提供合共逾10萬平方米嘅甲級寫字樓，以容納百幾間資訊科技同埋有關產業嘅公司。數碼港艾美酒店係一座有173座房嘅5星級酒店。住宅項目貝沙灣包括大概2,800個高級住宅單位，響2004年至2008年分批落成。
數碼港附設嘅零售及娛樂中心面積有27,000平方米，設施包括商場、戲院、酒店、數碼媒體中心、網絡操作中心、香港無線發展中心、會議及展覽中心同埋公共交通交匯處等。

爭議
響2000年，政府響未經公開招標嘅情況下，將鋼綫灣臨海優質地皮免地價批畀李澤楷嘅盈科拓展，意圖發展成類似美國矽谷嘅高科技中心。不過咁做引起「官商勾結」嘅指控，當時各大地產商都強烈不滿，指政府偏坦李嘉誠家族，幾十名喺商政界有一定地位嘅地產商人到政府總部同董建華會面表示抗議。然而，由於數碼港早年嘅出租率偏低，要靠其中嘅高級住宅減低虧蝕，故此曾經有輿論認為數碼港其實係地產項目多過科研項目。過去就算係咁，數碼港近年嘅出租率已經喺八成以上嘅水平，而主要企業租戶包括有微軟、 CSL、IBM、Eurosport同埋先濤數碼企劃有限公司等。最近更公布投資港幣一億，推動數碼港繼續為具前瞻遠見嘅業內人士提供撥款同埋互惠嘅網絡支援，從而協助香港資訊及通訊科技界別內嘅新成立公司同埋中小企發展，借助Web 3.0等新興市場趨勢帶領業務成功。

管理層
香港數碼港管理有限公司負責數碼港計劃嘅發展、管理同埋營運。
董事局主席：陳細明先生
行政總裁：任景信先生
首席營運官：鄭希穎先生
首席財務官：李國銘先生
首席企業發展官：陳志恆先生
首席公眾使命官：陳思源先生
首席投資官：陳覺忠先生
項目總監 : 余達彰先生

核心活動領域
園區創建：發展同埋管理數碼港園區，務求為數碼港建立發展框架以實踐所訂立嘅發展目標，尤其著重積極推動可持續發展嘅方案。
企業發展：營運數碼港數碼娛樂培育暨培訓中心同埋數碼港創意微型基金（CCMF），投入資源以接納更多高發展潛力嘅本地新成立企業同埋創業家，並擴充CCMF嘅規模以激發資訊及通訊科技業界嘅創意同埋創新科技。
科技：應用創新同埋高端科技以提供領先嘅資訊及通訊科技基礎設施，從而推動香港策略性資訊及通訊科技業集中地嘅建立同埋發展。
協作：協助本地資訊及通訊科技業同海外地區響兩大方面合作：商業聯盟同埋人才交流；建立互惠網絡以協助資訊及通訊科技業嘅中小企開拓同埋把握海外同埋內地市場嘅商機。
知識及人才：推動以知識為本嘅計劃，轉化香港成為共融嘅知識型數碼經濟體系；舉辦世界級會議、啟發性培訓同埋比賽，同時促進創造更多資訊及通訊科技業相關嘅職位，同埋推動與數碼共融有關嘅計劃以縮窄數碼鴻溝。

交通
交通路線一覽
數碼港夜景
港鐵
南港島綫數碼港站（規劃緊）
巴士
Template:港島巴士簡單一覽
Template:過海隧道巴士簡單一覽
非專利巴士
來往南昌站、九龍塘同埋油塘（繁忙時間服務，由數碼港嘅物業管理公司安排）[未記出處或冇根據]
另外響數碼港舉行大型展覽會時，主辦機構有時會開設免費穿梭巴士來往港島各區。
專線小巴
Template:港島專線小巴簡單一覽
公眾碼頭：
數碼港碼頭
停車場
過800個車位以時租或月租形式畀數碼港租戶同埋訪客租用
數碼港道

數碼港道（英文：Cyberport Road），係香港鋼綫灣一條馬路，由域多利道開始，去到沙灣徑。街名係嚟自數碼港。
數碼暴龍系列

《數碼暴龍系列》係日本萬代出嘅一個電子寵物嘅跨媒體系列，作品包括動畫、漫畫、電子遊戲、集換式咭遊戲同玩具等等，1997年6月26日出。
數碼權利管理

數碼權利管理（digital rights management）係指一柞用嚟控制「一隻受版權保護嘅電腦產品邊個有得用」嘅技術。
數碼港站

數碼港站（英文：Cyberport Station）係香港一鐵路車站，喺香港島鋼綫灣數碼港，歸港鐵南港島綫西段，而家重建議緊。
編輯
南港島綫西段（計劃緊）
數碼心理學

數碼心理學（cyberpsychology）係廿一世紀初興起嘅一門心理學領域，研究人喺用科技產品（尤其係資訊科技產品）嗰陣嘅心理現象。
廣州大橋

廣州大橋（粵拼：gwong2 zau1 daai6 kiu4）係喺中國廣東省廣州市市區東邊嘅一條橋。呢條橋又係廣州第三條跨過珠江嘅橋，原本叫廣州珠江第三橋。

連接位置
連接廣州大道中南北兩邊，跨過珠江主、輔航道同埋二沙島嘅交通道路，主橋有三跨，橋北邊嘅東部地區有環道同埋二沙島連埋一齊。又係105國道嘅廣州區道路。

長度
橋長有988.4米，闊24米，其中車行道路20米，雙向六車道，兩邊嘅人行路各闊2米，主航道通航淨高度8.7米。

落成時間
1983年4月喐手，1985年5月落成通車。
廣州大道

廣州大道（粵拼：gwong2 zau1 daai6 dou6）係中國廣東省廣州市入面嘅一條主幹道。呢條馬路南邊喺海珠區嘅洛溪大橋嗰頭開始，一直去到北邊嘅白雲區同和路嗰邊。係雙向8——10車道，全長10公里。其中廣州大道係分有南、中、北三條。

塞車問題
由於呢條大道成日有好多車行嘅，即使係華南快速幹線開咗之後，都重係搞到好塞車（尤其係上落班高峰嗰陣）。喺2010年亞運之後，廣州市政府話想要加闊廣州大橋嘅工程，近排都話搞喇。
廣州大觀學校

係中國廣東廣州嘅一間有初中三年同小學六年夾埋一齊嘅九年教育制學校，2003年8月27號開辦，位置喺天河區大觀中路155號（116省道嘅3.7km標記位）。
廣州宏城

廣州宏城超市，又叫做廣州宏城或宏城超市，係廣州原有嘅一個超級市場‎，喺1994年創立，係原屬於廣州越秀城建集團嘅全資子公司。宏城超市算係廣州最早嘅社區超市，喺1990年代嘅時期係被稱為廣州本土超市嘅「五朵金花」之一(另幾個係陽光、金田、越秀、廣南)。
由創立開始，就跟著城建集團嘅地產開發，專做配套嘅社區超市業務。到咗大概2010年嘅時候，喺廣州到河源、清遠等地，係擁有著39間直營鋪面、68間加盟店鋪，仲有一個超萬方嘅配送中心。
喺2010年12月尾越秀地產，同埋廣州城建集團相繼將持有嘅宏城超市股權，喺廣州產權交易所掛牌、轉售畀華潤萬家，估值合計有成3740萬人仔。易主華潤後，跟著喺2011年農曆年之後，所有嘅宏城超市都陸續喺2年內改成華潤萬家嘅超市。
廣州太平洋電腦城

間嘢喺1994年5月30號開業，期間凈開咗一期部份，而二期喺1997年11月15號先至開業，初期嗌過廣州太平洋電腦城個名。喺1995年12月8號，佢嘅科技電子交易俾國務院發展研究中心市場經濟研究所話做「中華人民共和國成立46年嚟最大嘅電腦交易市場」。到咗2005年11月，商場正式改名做太平洋數碼廣場。而裝機中心喺2007年9月成立，IT商城喺2009年9月成立。
2017年11月17號，商場方話佢嘅B場因合約喺2018年2月28號期滿，加上唔向業主續期而將二期部份全面結業，屆時留返A場嚟營業。
常陸宮

常陸宮係日本現存嘅四大宮家之一，依家係昭和天皇二仔正仁親王嘅宮號。常陸宮係因為當年正仁親王同津輕華子結婚而設。
因為正仁親王冇仔女，照皇室典範，所以佢死咗之後常陸宮應該就會絕家，意思即係常陸宮會取消。
常陸國

常陸國係古代日本嘅一個令制國，屬東海道地區，位置約莫係家下茨城縣。
常陸太田

常陸太田市（日文：常陸太田市／ひたちおおたし Hitachiōta shi */?）係日本茨城縣東北部一個城市。人口約6萬。

歷史
1889年4月1號 - 實施町村制，設久慈郡太田町。
1954年7月15號 - 機初村、西小澤村、幸久村、佐竹村、譽田村、佐都村編入久慈郡、常陸太田町改稱為常陸太田市。

高等學校
茨城縣立太田第一高等学校（日文：茨城県立太田第一高等学校）
茨城縣立太田第二高等学校（日文：茨城県立太田第二高等学校）
茨城縣立佐竹高等学校（日文：茨城県立佐竹高等学校）
常陸太田係日本楔位文，重未完成，麻煩你幫手補充內容。
常規武器

常規武器係指佢嘅破壞能力嚟自動能、燃燒或者爆炸能量嘅武器，唔計大規模毀滅性武器（好似核武器、生物武器、放射性武器同埋化學武器咁）。喺犯罪、衝突或者打仗入面用嘅任何武器都係歸類做常規武器，包括小型武器、防禦性盾牌、輕武器、水雷同埋地雷，仲有（唔係大規模毀滅性武器嘅）炸彈、砲彈、火箭、導彈同埋手榴彈。呢啲武器用基於化學能嘅爆炸性材料，而唔係核武器入面嘅核能。
常識

常識（英文：common sense）係指常人理應要有嘅知識，令人能夠喺日常生活當中作出基本嘅決策。
常陸那珂

常陸那珂係日本茨城縣一市，人口約莫16萬。
常羲

常羲（粵拼：soeng4 hei1），中國神話人物，喺《山海經》記載係天帝帝俊個老婆，相傳生咗十二個月亮。
張蓓

張蓓，香港親中派人士，香港商報業務總監。

政治立場
佢係親中派嘅成員，有份舉辦同推動參與一啲鼓勵香港青少年前往內地交流嘅活動。
佢支持北京未經諮詢或香港人同意，強行訂立嘅《港版國安法》，又話隨著國安法嘅實施，香港社會由亂及治，社會重回正軌。另外，佢亦反對台獨，話民進黨執政多年，企圖「倚美謀獨」。就美國眾議院議長佩洛西訪問台灣，佢亦話佩洛西咁做對台海局勢造成嚴重危害。
張萬年

張萬年（粵拼：zoeng1 maan6 nin4；簡化字：张万年；1928年8月—2015年1月14號）係一位中國共產黨嘅優秀黨員，無產階級革命家、軍事家，中國人民解放軍嘅高級領導人，中國共產黨第十五屆中央政治局委員、書記處書記、中央軍委副主席。中國山東煙台黃縣（而家係龍口市）人；喺1944年入咗伍、1945年8月加入咗中國共產黨，甚至喺1988年攞埋中將軍嘅同時，1993年5月已經升級到上將軍。喺2015年1月14號，因為病咗冇得醫先至死咗，終年87歲。
張蒼

張蒼（前252年—前152年），河南原陽人，係西漢初年嘅大臣、儒者同陰陽家。佢係荀子嘅學生，漢文帝任內做御史大夫、丞相，封北平侯。
張蔓姿

張蔓姿（英文：Gigi Cheung；1994年7月4號—），係香港女演員同模特兒，主要參演舞臺劇同幫港台電視拍劇。孖生細妹張蔓莎（Sabrina Cheung）亦係一位模特兒同演員。

簡歷
張蔓姿2016年喺香港演藝學院戲劇學院表演系，之後拍過舞臺劇、電視劇同電影。
張萍

張萍（簡化字：张萍，英文：Zhang Ping，1982年3月23號—）係中華人民共和國女排球員。2007年因為右膝長期勞損，焗住退役。2009年8月，佢憑優才計劃取得居港權，入讀香港中文大學體育運動科學系本科，收尾攞到文學士同文學碩士。而今佢係香港中文大學（深圳）人文社科學院嘅體育講師。
2012年，佢客串杜琪峯導演嘅電影《盲探》。
張蓉芳

張蓉芳（簡化字：张蓉芳，1957年4月15號—）係中華人民共和國女子排球員，1980年代中國女排五連冠時嘅選手之一。以心理素質好，臨場發揮穩定見稱，擅長攔網、扣球。
張菲

張菲（粵拼：zoeng1 fei1；1951年12月4號—）係一個臺灣男藝人，原名張彥明（粵拼：zoeng1 jin6 ming4）。花名阿牛，人稱菲哥，祖籍安徽桐城。佢識演奏鋼琴、結他同色士風，細佬費玉清亦都係歌手同埋綜藝節目嘅主持人。
新井光

新井光（1999年4月14號—）係日本足球員，打中場位置，效力湘南比馬。
新井場徹

新井場徹（1979年7月12號—）係日本足球員，司職後衞，效力過大阪飛腳，鹿島鹿角，及大阪櫻花。
新五代史

《新五代史》，原名《五代史記》，係中國嘅廿四史其中一本，講成個五代十國嘅史，由北宋嘅歐陽修著作。
新井一耀

新井一耀（1993年11月8號—）係日本足球員，司職後衞，效力橫濱水手。
新井博人

新井博人（1996年6月22號—）係日本足球員，打後衞位置，效力北九州向日葵。
新井幹人

新井幹人（1994年6月14號—）係日本足球員，司職後衞，效力FC琉球。
新井山祥智

新井山祥智（1985年4月13號—）係日本足球員，打中場位置，效力八戶於南鄉。
新井榮聰

新井榮聰（1995年9月27號—）係日本足球員，打守門員位置，效力秋田藍閃電。
新井健二

新井健二（1978年5月19號—）係日本足球員，司職後衞，效力過新潟天鵝。
心學

心學（粵拼：sam1 hok6，英文：cardiology）又叫心臟學，係醫學上面專係研究心或者血管同埋一啲相關嘅病嘅學科。
心室

心室（英文：Ventricle）係心臟嘅組成部分，哺乳類動物嘅心臟分四俋部分，上面左、右兩邊叫心房，兩邊用房中膈（英文：Interatrial septum）隔開，下面左、右兩邊叫心室，兩邊用室中膈（英文：Interventricular septum）分開。而心房同心室之間就有心瓣係中間。正常心臟左右兩邊唔會相通。
心形牛扒

心形牛扒係一種喺香港常見嘅菜式，對唔少人嚟講都好浪漫。做法主要係牛扒未煎之前，切成心形，有時亦會用上心形嘅模嚟切，之後先去煎。醃製，配菜同醬汁就唔同人會有唔同嘅做法。
有啲人會覺得，情人節出街慶祝又逼又貴又難訂位，不如喺呢啲時節為另一半下廚，感覺更加浪漫。有啲香港藝人，有時亦會影低啲製作心形牛扒嘅相放上網，會得到一啲媒體嘅討論。
心情

心情（英文：mood），又叫心境，係心理學術語，指情感嘅狀態，相比起感覺無咁具體同強烈，可以簡單分做心情好同心情壞兩種狀態。
心形星雲

心形星雲（Heart Nebula / IC 1805）係喺仙后座嘅一嚿發射星雲。
維基同享有多媒體嘅嘢：IC 1805
心律過慢

心律過慢（英文：Bradycardia）係一個醫學詞彙，指心臟跳得比標準慢。

概述
心律過慢指一個成年人喺靜止狀態下，心臟每分鐘跳動少於六十下。一般嚟講，心律慢未必有問題。但如果心律慢得太交關嘅話，可能會引致患者攰、虛弱、瞌眼瞓、或者暈低。
當一個人瞓緊覺嘅時候，心律跌到每分鐘四十至五十下依然係正常嘅。經常鍛鍊嘅運動員嘅心律亦通常比普通人慢。例如職業單車選手Miguel Indurain 休息時嘅心律就只有每分鐘廿八下。
但係，心律過慢亦有可能係心臟嘅電路系統有毛病嘅病徵。

詞源
心律過慢（Bradycardia）嚟自古希臘文 βραδύς, bradys 「慢」， 同埋 καρδία, kardia, 「心」。
心宿

心宿，來自敦煌莫高窟古卷星圖。
心宿（Heart）係廿八宿之一，東方青龍七宿第五宿。
心宿有星官2個，分別係心同埋積卒。
心律不正

心律不正係心跳規律出現唔正常嘅情況，譬如跳得太快或者太慢，嚴重嘅可以引致中風、心臟衰竭，甚至猝死。
心悒

心悒（粵拼：sam1 jap1/ngap1）係指心入面唔安落、唔開心嘅情緒。佢會影響到一個人嘅思想，行為，動機，感覺同幸福感。通常心悒嘅人可能有傷心、思維困難、注意力唔集中或者食慾同睏覺時間有顯著增加或減少等嘅症狀。心悒可以係短期或者長期，期間人會覺得內心鬱悶、壓抑、沮喪或者絕望。
新謝克爾

新謝克爾（希伯來文:שקל חדש，英文：New Sheqel）係以色列嘅官方貨幣，喺以色列同埋巴勒斯坦流通。1985年以1:1000嘅比率取代咗舊嘅謝克爾。1新謝克爾等如100agorot（אגורות ,אגורה）。
新謝克爾嘅銀仔有10, 50 agorot同埋1, 2, 5, 10新謝克爾；而銀紙就有20, 50, 100, 200 新謝克爾。
新谷良子

新谷良子 ，係日本嘅一個女藝人同埋配音員。
新角鮟鱇科

新角鮟鱇科（學名： Neoceratiidae）係輻鰭魚綱鮟鱇目嘅其中一個科。
新谷真弓

新谷真弓 ，係日本嘅一個配音員。

配音作品一覽
呢個表唔完整，歡迎加料。
新詞

新詞（粵拼：san1 ci4）係某個語言或語種入面，近排出現嘅新詞彙或原創詞組。新詞通常同特定嘅人物、出版物、時期或者事件有關。
新詞可能係舊詞重新組合、稍加變化（例如諧音或者縮寫）或者通過特定語義修辭手法形成，又或者由其它語言或者專業領域引入。新詞通常反映新發明、新現象或新事物或者新嘅文化背景，有重要意義。
全球每種語言每年都有新詞產生，辭典亦會經常更新收錄新詞。
新豐

新豐喺中國廣東，家下係韶關市嘅縣，叫新豐縣。明清時叫長寧縣。

山
新豐北有玉女峰同雲髻山。東北有雪洞山。。

水
新豐水喺新豐南便，出西北分水凹，屈東同沙羅山水會合。一支東過縣治，再向東，左合埋羌阬水，過馬頭墟，左納密溪、大席、忠信水，右納錫場水，過立溪口，到河源入東江。羅紋水出縣西宋洞山，西北到來石汛，屈西南入英德合翁江。。

史
南北朝南齊武帝元明元年（483年）有個新豐縣，喺隋朝併咗入英德縣。
大清時新豐叫長寧，歸惠州府，有土乍／坪巡司。
愛秩序灣

愛秩序灣（Aldrich Bay）係香港東區一海灣，近筲箕灣，紀念英國軍官愛秩序。鄰近筲箕灣避風塘。
維基同享有多媒體嘅嘢：Aldrich Bay
愛秩序街

愛秩序街（英文：Aldrich Street），係香港筲箕灣一條馬路，由筲箕灣道、柴灣道同筲箕灣東大街開始，去到寶文街。街名係嚟自愛秩序灣。
愛秩序灣公園

愛秩序灣公園係香港港島嘅一個公園，響筲箕灣愛禮街，面積2.2公頃，2011年4月開張。
愛立信

愛立信（Ericsson）係瑞典一間電訊設備嘅生產商，1876年創辦，總部喺斯德哥爾摩。
愛笑瑜伽

愛笑瑜伽（Laughter Yoga），又叫大笑瑜伽，係由印度醫生Dr. Manda Kataria創立，將笑結合瑜伽嘅呼吸法，透過簡單動作，放鬆身體，舒緩情緒。

簡介
愛笑瑜伽係一個獨特嘅概念，係一套促進全人健康、快樂嘅日常運動。愛笑瑜伽結合笑聲同丹田式呼吸法，以小組形式進行，過程中參加者會扮到好似細路噉盡情玩遊戲同大笑，唔需要笑話或者笑片，純粹講求冇原因嘅笑。唔少海外醫學研究證明愛笑瑜伽能夠為身心靈帶嚟數之不盡而持續性嘅好處。

同精神健康關係
創辦人指出愛笑瑜伽普及化能夠有效抒緩壓力，並能夠促進人際關係，達至預防出現精神健康問題。對於情緒病患者嚟講，愛笑瑜伽更加能夠有效促進個人持續改善情緒、放鬆身體，並大大提高睡眠質素，絕對係有效、可靠、成本低、持續性高嘅情緒良藥。對情緒感冒患者嚟講，愛笑瑜伽能夠幫助減少藥物副作用、改善睡眠質素、活動更加開心同愉快、增強免疫系統，同時擴展社交圈子。
愛第尼

愛第尼（Edirne），舊時叫哈德良堡（Adrianople），係土耳其城市，1363年至1453年做過鄂圖曼帝國第三代首都，2014年估算人口約莫16萬6千。
愛秩序灣海濱花園

愛秩序灣海濱花園，香港公園之一，遊樂場之一，喺筲箕灣愛禮街，英文叫Aldrich Bay Promenade。行政上歸東區。設施有籃球場、緩跑徑、健身徑。園近愛秩序變官立小學。
愛秩序灣遊樂場

愛秩序灣遊樂場（英文：Aldrich Bay Playground）係香港一公園同遊樂場之一，喺筲箕灣南安街，近南安街休憩處同愛秩序灣巴士總站，行政上歸東區。設施有緩跑徑、健身徑、硬地球場，球場為七人足球場。
愛秩序灣道

愛秩序灣道，香港一道，喺筲箕灣，歸入東區，英文Aldrich Bay Road。佢取名自愛秩序灣，亦即舊時海灣筲箕灣英文名。成個灣成填地，所以唔喺海邊。
西起，筲箕灣道分出一條街，單程路，有電車路，東北方向。遇南安街，再過東區走廊天橋底，遇愛信道。呢度接住愛信道，雙程路，有分隔，東南走。去到叉出東喜道個位，向東行。途中遇愛賢街。到尾稍屈東南，又再有東喜道口，東區走廊天橋底，直駁望隆街。
筲箕灣站有兩個出口喺處。

地方
佢經過兩個屋苑，愛東邨同愛蝶灣，連埋愛秩序灣街市，喺北面。西面有西灣河電車廠，同埋筲箕灣街坊福利會。南面有愛秩序灣遊樂場。
方正

方正集團：簡稱方正，中國北京嘅IT企業。
方正電機：簡稱方正，中國浙江杭州嘅機電企業。
方正微電子：簡稱方正，中國廣東深圳嘅電子企業。
地名
方正縣：喺中國黑龍江省哈爾濱市。
方正鎮：喺中國黑龍江省哈爾濱市方正縣。
人名
方正 (大清)：光緒廿四年戊戌科進士。
方正 (臺灣)：臺灣喜劇演員，花名係「大饅頭」。
方正 (香港)：香港證券及期貨事務監察委員會主席。
方正 (湖南)：中國人民解放軍少將。
方正集團

方正集團類型大型企業開檔1986年總部地址 中國北京市海淀區成府路298號中關村方正大厦9樓產業電子企業產品出IT、醫療醫藥、房地產、金融同大眾商品。網址www.founder.com/
方正集團（粵拼：fong1 zing3 zaap6 tyun4；簡化字：方正集团；英文：FOUNDER）係中國北京市嘅一間國營大企業，喺1986年由北京大學出錢搞，位置喺海淀區成府路298號嘅中關村方正大厦9樓。2009年之前，企業一般以搞電子排版系統而出名，但從2009年初開始，企業轉型有IT、醫療醫藥、房地產、金融、大眾商品交易五大產業嘅投資控股集團。
方正電機

方正電機（全名浙江方正電機股份有限公司，簡化字：浙江方正电机股份有限公司，Zhejiang Founder Motor Co., Ltd.，深交所：002196）係一間專業從事微型特種摩打研製開發、生產、銷售嘅股份有限公司，總部喺浙江麗水，2001年12月成立，前身係麗水方正電機製造有限公司，2007年12月12號喺深圳證券交易所正式上市。企業註冊資本11,572.5萬緡，員工1,961人。已經通過咗ISO9001:2000質量管理體系認證同埋ISO14001:2004環境管理體系認證。
2011年7月，方正電機完成產品結構調整，形成咗以車用摩打（新能源汽車用驅動摩打為主）、電腦高速自動平縫機同埋伺服控制系統、多功能家用衣車摩打為主嘅三大主營業務產品產業結構調整；確立咗新能源汽車驅動摩打為主嘅產品發展戰略。
方正電機嘅家用衣車摩打生產量同埋出口量都係全國第一，全球市場佔有率約莫係85%；電腦高速自動平縫機產品產量同埋銷量都係國內同類企業前列，約莫佔國內市場份額20%。
方正電機家下係浙江高新技術企業、浙江省「五個一批」重點骨幹企業、浙江省名牌產品企業、浙江省著名商標企業、浙江省100個拳頭產品骨幹企業、浙江省最具成長性中型企業、中國農業銀行AAA級資信企業、浙江省勞動保障誠信示範企業、浙江省安全生產示範企業等，畀外經貿部確定為「擴大機電產品出口生產基地」。
方槐

方槐（1917年10月—2019年2月16號），江西于都人，原名賴芳槐（曾經用名賴世祿），中國人民解放軍將領、中國人民解放軍開國少將。
1932年，參加中國工農紅軍，1933年加入中國共產黨；1949年，擔任軍委航空局作戰教育處處長以及空軍第三航空學校校長。1955年，授予中國人民解放軍少將。
2019年2月16號，方槐喺湖北省武漢逝世，終年101歲。
日本參議院議員通常選舉

日本參議院議員通常選舉係日本參議院每年三年舉行一次嘅換屆選舉，但係每次換屆選舉只會改選一半議席，而且任期係六年。
日本史

日本喺史前時期已經有人住，日本喺早年受到中國文化嘅影響，現今同中國文化有一定嘅相似，但係日本喺江戶時代鎖國，開始同中國有分別。另外日本有佢哋嘅天皇制度，到而家為止重未消滅，日本人多數都尊敬天皇。
日本劇集

日本劇集，係指由日本拍攝同埋製作嘅電視劇集、網絡劇集。
日本動畫

日本動畫（片假名：アニメ，羅馬字：Anime）係日本製作嘅動畫，有佢特別嘅風格，包括性格化劇情、強烈視覺效果、偶像化角色，同埋明確獨立故事背景，觀眾群除咗細路，更包括青少年同大人。
日本合桃

日本合桃（Juglans ailantifolia），又叫日本胡桃、日本核桃，係種合桃，盛產喺日本同庫頁島。日文叫呢隻合桃做鬼胡桃。佢嘅果仁係心形。
日本單鰭魚

日本單鰭魚（學名：Pempheris japonica）係單鰭魚科單鰭魚屬嘅其中一個種。
日本嘅區

日本嘅區（日文：区／く ku）係政令指定都市轄下嘅行政單位，唔包東京都嘅23個特別區，全國總共有171個區。
日本嘅衛星廣播

日本嘅衛星廣播講述嘅衛星廣播事業喺日本嘅發展歷程及現狀。按照《廣播法（日文：放送法）》嘅規定，廣播事業喺日本分為基幹廣播（日文：基幹放送）（同法亦有規定衛星基幹廣播（日文：基幹放送））同一般廣播（日文：一般放送）（《廣播法施行規則（日文：放送法施行規則）》亦有規定衛星一般廣播（日文：一般放送））。衛星廣播喺日本出現嘅目的係喺測試廣播（日文：試験放送）開始之前（BS-2A（日文：ゆり2号a）衛星發射前），消除離島、山區等人口分佈稀少地區嘅收視困難（亦被稱為同步廣播）。隨後，由於政策發生變化，日本嘅衛星廣播開始提供獨立嘅電視頻道，其性質主要係地面電視所無法提供嘅高度專業化電視節目。
隸屬於日本放送協會嘅NHK衛星電視服務係唔包括喺NHK收視費內嘅單獨衛星電視收費合約，所以需要喺舊版嘅NHK收看合約中每月增加970日元。截至2019年5月底，NHK衛星電視合約嘅簽約約2239萬戶。 但由於NHK嘅衛星電視服務並唔同佢嘅地面電視服務相排斥，所以仍然有大量日本家庭選擇單獨嘅地面電視合約。
戴朗羅伯斯

建議戴朗羅伯斯按照原文發音改名做戴朗羅布里斯。 請睇下相關討論同提議緊嘅相關指引。
想搵第二個意思嘅話，請睇羅布里斯。
戴朗·羅伯斯（Dayron Robles，1986年11月19號—）係古巴跨欄運動員，2008年跑出12秒87嘅成績破咗男子110米欄嘅世界紀錄，個紀錄維持到2012年。
戴爾

戴爾（Dell）係美國一間電腦公司，1984年開張，依家佢係繼聯想同惠普之後全世界第三大個人電腦生產商。
戴澤良

戴澤良係香港親中派政治人物，寶源基業有限公司董事長兼行政總裁。

選舉經歷
喺2016年，佢成為香港特别行政區選舉委員會工業界（第二）委員。之後，佢有份提名林鄭月娥參與2017年香港行政長官選舉。
戴月

戴月（英文：Kikko Tai，1991年3月28號—），本名戴玉霖，係香港女演員同Youtuber，亦係前網上影片團隊Bomba嘅成員。佢喺2018年8月曾經報考北京中央戲劇學院讀短期課程，非本科生。佢喺2019年頭一次喺電視演出，參演ViuTV劇集《黑市》。其後於2021被求婚，準備結婚時，突然分手，回復單身。其弟為演員戴玉麒。
戴月娥

戴月娥（英文：Wanda Tai，1959年12月5號—）係1980年度香港小姐競選嘅冠軍。
戴拉迪

呢篇文嘅標題或者內文似乎含有問都冇問過就用嘅原創譯名，未必信得過（上次編輯：20211114134336）。如果喺掛咗呢個模之後嗰兩個禮拜內都冇辦法提出合理證明支持呢啲原創譯名而又得到共識採用，又或者改用接近粵音嘅非原創譯名，啲原創譯名可能會俾人鏟走。戴拉迪Barry Diller2009年嘅戴拉迪喺大都會歌劇院（英文：Metropolitan Opera）出世 (1942-02-02) 1942年2月2號（82歲） 美國加州三藩市國籍 美國職業媒體主管活躍時期1964年—淨資產38億美金（2019年11月）配偶親王山的黛安（英文：Diane von Fürstenberg）（2001年—）仔女親王山的亞歷山大王子（英文：Prince Alexander von Fürstenberg）、親王山的塔蒂亞娜公主（英文：Princess Tatiana von Fürstenberg）（契仔女）
戴拉迪（英文：Barry Charles Diller；1942年2月2號—）係美國商人。佢係Expedia公司（中文：Expedia公司）同埋IAC（中文：IAC (公司)）嘅主席同埋高級主管。佢亦都成立咗福斯廣播公司（中文：福斯廣播公司）同埋美國廣播（英文：USA Broadcasting）。佢喺1994年入埋電視界名人堂（英文：Television Hall of Fame）。
明愛樂進學校

明愛樂進學校（英文：Caritas Lok Jun School）係香港一間中度智障特殊學校，位於新界沙田大圍文禮路39號。

學校設施
課室、言語治療室、遊戲室 、家政室、陶藝及設計與科技室、視覺藝術室、音樂室、綜合活動室、綜合活動中心、電腦室、籃球場、禮堂、圖書室、直播室、園藝種植圃。

開設科目
學校製訂七大領嘅的學習內容，包括實用語文、實用數學、生活常識、獨立生活、社區生活、職業教育、娛樂休閒；並將學程分做四個學習階段，藉標準化嘅階段評估，追蹤學生嘅學習進度，設計緊貼佢哋需要嘅學習內容，期望透過專業教學團隊嘅努力，為學生陶造豐盛人生。
除咗設有主要學習領域之外，亦期望學生透過體適能課、藝能課、視藝課、德育及公民教育課、圖書課、中學班級嘅科技與生活課；高中班嘅體藝選修科等，達致學識做事、學識做人、學識相處、學識學習嘅全人發展目標。
明愛樂勤學校

明愛樂勤學校（英文：Caritas Lok Kan School）係香港一間嚴重智障特殊學校，位於新界元朗天水圍天壇街十七號。

學校設施
課室、言語治療室、物理治療室、職業治療室、家居室、音樂室、圖書館、視藝室、護士室、飯堂、多媒體製作中心、情境學習教室、感覺統合室、多感官學習室、暖水按摩池、樂活中心暨甘茶軒、魚菜共生系統、日廣場、天台種植區、綠化區、香草園。

基礎課程
獨立生活技能、語文、常識、感知肌能、大肌訓練、音樂、視藝。

高中課程（中四至中六）
核心科目：語文、數學、通識
選修科目：體育、資訊科技學習。
明愛培立學校

明愛培立學校（英文：Caritas Pelletier School）係香港一間群育學校，位於九龍牛池灣清水灣道6010地段，為13-18歲，因為學校或家庭面臨適應困難，而暫時唔適宜喺一般中學就讀嘅女生而設。

學校設施
課室、實驗室、家政室、視覺藝術室、電腦室、學生活動中心、圖書館、輔導教學室、會談室、多用途室、體育館、社工室。

中一至中三
中國語文、英國語文、數學、通識教育、中國歷史、科學、個人及社化教育、宗教教育、普通話、普通電腦、體育、視覺藝術、家政、音樂。

中四至中六
中國語文、英國語文、數學、通識教育、旅遊與款待、應用學習、體育、音樂、多元學習課。
明愛暖萬心

《明愛暖萬心》（英文：Caritas Hong Kong Charity Show）係香港明愛同電視廣播有限公司聯合主辦嘅一個大型慈善籌款活動，係無綫電視慈善節目之一。通常喺每年6月或7月嘅其中一個禮拜六（夜）晚舉行，目的係為香港明愛籌募經費，表演內容通常以唱歌為主。
明愛凌月仙幼稚園

喺薄扶林道54號嘅建築物歷史始於1893年，前身係聖嘉諾撒仁愛女修會成立嘅一間寄宿學校，叫做 The First House。1907年，因為香港島包括堅道一帶都發生致命嘅傳染病，所以呢間寄宿學校被迫停辦。自此之後，做咗孤兒院同託兒院。喺第二次世界大戰之後，原址擴建。而家所見到嘅四層高樓喺1949年起。現址係香港明愛開辦以凌月仙命名嘅幼稚園。喺2010年1月22號被評為香港三級歷史建築。
明愛樂群學校

明愛樂群學校（英文：Caritas Resurrection School）係香港一間中度智障特殊學校，位於新界沙田穗禾路31號。

學校設施
課室、言語治療室、輔導室、圖書館、電腦室、遊戲室、多感官室、音樂室、視覺藝術室、家政室、多用途室、學校禮堂、操場、會議室、教員室、會客室、校務處、休息室、停車場、苗圃。

開設科目
課程有七個領域，包括：實用語文、實用數學、生活常識、獨立生活、社區生活、職業教育、娛樂休閒。基礎課程（小一至中三）以呢七個領域劃分。高中課程（中四至中六）就分為核心科目、選修科目同其他學習經歷；核心科目有中國語文、數學、通識教育/獨立生活，選修科目有體育、科技與生活、視覺藝術；其他學習經歷有音樂、職業教育、綜合藝術。此外全校各級都設有德育及公民教育/閱讀及興趣小組。
明愛樂義學校

明愛樂義學校（英文：Caritas Lok Yi School）係香港一間嚴重智障特殊學校，位於香港島西灣河鯉景灣鯉景道51號。

學校設施
課室、醫療教室、物理治療室、言語治療室、職業治療室、多感官功能室、感覺統合室、圖書室、音樂室、視覺藝術室、家長資源室、有蓋操場、遊樂場暨感知花園、大禮堂、綠化校園。

小學
自理及家居生活技能、溝通技能、感知肌能、社會適應、音樂、視覺藝術、大肌、綜合活動小組。

中學
自理及家居生活技能、溝通技能、感知肌能、社會適應、音樂、視覺藝術、體育、實用技能。
托克勞

托克勞群島（英文：Tokelau）係紐西蘭嘅一個屬地。
托倫特德辛卡

托倫特德辛卡（西班牙文：Torrente de Cinca）係西班牙亞拉岡威斯卡省一座城，住1千人。
托利多

托利多（粵拼：tok3 lei6 do1；西班牙文：Toledo，西班牙文讀音：[toleðo]）係西班牙卡斯提亞-拉曼查自治區首府，2018年人口有8.5萬人。佢曾經做過卡斯提亞王國首都。
打鼓嶺竹園村遊樂場

打鼓嶺竹園村遊樂場，香港公園之一，遊樂場之一，喺新界打鼓嶺，蓮麻坑路竹園村，英文叫Ta Kwu Ling Chuk Yuen Village Playground。行政上歸北區。設施有籃球場。
打鼓嶺遊樂場

打鼓嶺遊樂場（英文：Ta Kwu Ling Playground）係香港一公園同遊樂場，喺新界打鼓嶺坪輋路。行政上歸北區。設施有硬地球場、羽毛球場、排球場，以及七人足球場。
打鼓嶺道

打鼓嶺道（英文：Tak Ku Ling Road）係香港一道，喺九龍城。佢南而北單程路，北駁賈炳達道同樂善道路口，南接太子道西。

名
打鼓嶺道個名，來自佢北面嘅打鼓嶺村，不過佢通唔到打鼓嶺，純粹命名。
英文名寫成Tak Ku Ling，可能係手民之誤，因爲【打】並唔係入聲字。舊時地圖打鼓嶺爲Ta Ku Ling，家下街名多咗個k字。

史
打鼓嶺道化市區而起，當時九龍城到衙前塱，由鄉村、墟市，轉成市區，起咗好多條街，多數以呢條村名而名。打鼓嶺道係其中之一。
喺香港日治時期，日軍擴啟德機場，打鼓嶺道南段剷走做機場。
打𤺊嗌

打𤺊嗌（粵拼：daa2 si1 jik1），醫學術語叫呃逆（ak1 jik6），國文書面做打嗝（嗝讀「格」，daa2 gaak3），係橫隔膜痙攣導致嘅現象，打思肊時係一陣陣，來時突然間個肚縮下，搞到聲門閉合、發出「呃」聲。
打𤺊嗌嘅原因有好多種，飽得滯、食嘢太快、劇笑都可以搞到打思肊。此外橫隔膜炎症、腎病、腦瘤之類嘅病都會有打思肊嘅癥狀。
嗌字本音ngai3，嗌交的嗌，「惡介」反切音。但被約定俗成誤讀為「益」。

名
打𤺊嗌有好多種寫法，第二個字可以寫成「𤺊」、「嘶」、「思」或者省略：第二個字可以寫成「嗌」、「肊」、「噎」或者「餩」。各種寫法可以歸納成下面個表：

家醫療法
一般人遇到打𤺊嗌，通常都可以好簡單噉醫返，主要有：
心理
轉移注意力（比如問佢嘢、從1數到100、冥想、濕吻）
嚇下佢
吞嘢
掬氣做三次吞食動作
食嚿冰
一啖過飲羹醋
做深呼吸，吸氣到極限，再掬住，打開咗胸腔，再慢慢吐氣。
用各種辦法大笑。
飲汽水，令身體嘅二氧化碳平衡返。
有種講法認為係體內二氧化碳、氧氣唔均勻，所以要增加二氧化碳，比如短時間攞啲嘢撢住口鼻呼吸。
憐憫

憐憫（Compassion），亦叫惻隱，係情感嘅一種，當見到對方有困難嗰陣，願意主動伸出援手。
憤怒鳥

憤怒鳥（英文：Angry Birds，粵語意思「發嬲雀」）係由芬蘭Rovio Mobile開發嘅電子遊戲，2009年12月11號喺蘋果iOS首先推出，頭一年已經賣出過千萬。由於隻遊戲受歡迎，公司亦為第啲智能手機系統（包括Android）出發嬲雀遊戲。
憤怒鳥重有特別版，包括發嬲雀經典版、Angry Birds Rio、Angry Birds Space、發嬲雀之星球大戰同埋發嬲雀之星球大戰Ⅱ。

玩法
玩家要控制唔同色水嘅雀，幫佢哋由邪惡嘅綠色豬手上搶番啲蛋。每關啲綠色豬會匿喺用木、冰、石頭等等起嘅建築，而遊戲目的係打低所有豬。玩家要用丫叉射啲雀出去打啲豬，又或者破壞啲建築去令啲豬磧死。有啲關亦會有岩石同埋收埋炸藥嘅木箱幫手打啲豬。
遊戲裏面嘅雀有唔同種類。初頭淨係得最基本嘅紅色雀可以用，之後會出現有特別技能嘅雀，好似藍色雀可以一隻分裂成三隻、黑色雀會爆炸、白色雀會生會爆炸嘅蛋、黃色雀會加速、大紅色雀攻擊力高、綠色雀就會回旋。而啲豬亦有唔同大細，大隻啲嘅會襟打啲；有啲豬會戴頭盔令自己襟打啲，戴王冠嘅就更加襟打。而每死一隻豬就加5000分。
每一關提供嘅雀都有特定種類、數量同埋次序，如果可以用呢啲雀打低晒啲豬就算過關，可以玩下一關。破壞建築物料、打低啲豬都有分，如果有雀係冇用到嘅重會有特別加分。
憤怒鳥Go!

憤怒鳥Go!（英文：Angry Birds Go!）係Rovio公司推出嘅一款競速遊戲，2013年12月11號發佈，屬於《憤怒鳥》系列，亦都係Rovio第一個免費嘅「憤怒鳥」遊戲。家下喺手機屬下嘅iOS、安卓、Windows Phone、BlackBerry 10同Apple TV盒平台先至有得玩。
憑祥

憑祥（粵拼：pang4 coeng4；壯文：Bingzsiengz）係中華人民共和國廣西壯族自治區崇左市轄下一個縣級市。面積650平方千米，人口11萬[咩時候？]，其中壯族人口8.8萬，佢佔咗成個縣總人口嘅八成以上（2010年）。市人民政府喺憑祥鎮。

政區
下轄4個鎮：
鎮：憑祥鎮、友誼鎮（中越邊境關卡友誼關所在）、夏石鎮、上石鎮。
憤怒鳥英雄傳

憤怒鳥英雄傳（英文：Angry Birds Epic），係由Rovio公司開發嘅角色扮演遊戲，2014年推出。
憤怒鳥進化

憤怒鳥進化（英文：Angry Birds Evolution），係由Rovio公司開發嘅解謎電子遊戲，2016年推出。
憨鰹雀

憨鰹雀（粵拼：ham1 gin1 zoek3，學名：Morus bassanus），雀嘅一種，係鳥綱鰹雀目鰹雀科嘅其中一個物種。
拗手瓜

拗手瓜係種鬥大力嘅競技運動，兩個人面對面坐，同一邊手瓜（通常右手）放上檯握緊對方，邊個可以將對方隻手壓低就贏。
拖頭

拖頭（粵拼：to1 tau4*2），係種以拖行或者拉拖架形式嚟運貨嘅重型車。
拖連奴省

拖連奴省（意大利文：Provincia di Torino，又譯都靈省或者杜林省）係意大利皮耶蒙一個省，首府拖連奴。
拖連奴足球會

拖連奴足球會（意大利文：Torino Football Club）係意大利拖連奴一間足球會，喺1906年成立，而家踢緊意大利甲組足球聯賽。
拖雷

拖雷（1192年—1232年），係大蒙古國可汗鐵木真四兒子，曾經做過大蒙古國監國。他與正印妻子（莊聖皇后）唆魯禾帖尼有四個兒子：蒙哥、忽必烈、旭烈兀同阿里不哥，死後廟號睿宗，跟廟號叫元睿宗。
拖連奴

拖連奴（意大利文：Torino；皮埃蒙特話：Turin，又譯都靈或者杜林）係意大利北部一個重要嘅工業城市。

歷史
拖連奴早喺公元前3世紀就已經有人定居。當時重係一個村莊。古羅馬帝國建立，拖連奴開始變成一個城市，人口有五千。
中世紀嗰陣拖連奴成日都打仗，又有好多權力鬥爭，換過好多統治者。直到15世紀先至開始重建，依照古羅馬時代嘅道路、城市格局進行城市建設。
1861年至1865年意大利統一，拖連奴曾經做過意大利嘅首都，後來搬走咗。之後拖連奴開始發展工業，其中1899年出現咗快意汽車。1960年，市區人口達到100萬。1974年，市區人口達到120萬。

經濟
喺經濟上拖連奴嘅地位僅次於米蘭同首都羅馬。好似快意汽車總部就喺呢度。

冬季奧林匹克運動會
2006年冬季奧林匹克運動會就係喺拖連奴舉辦。

足球
意甲勁旅祖雲達斯同拖連奴足球會主場都喺拖連奴。
都靈一景
折射定律

折射定律（英文Snell's Law）係條描述光折射嘅法則。光由一種介質入另一種介質時，入射角同折射角嘅正弦比，恆等於呢兩種介質之間嘅一個常數，叫折射率（Refractive index）：

證明
可以用費馬嘅最短時間原理證明。
抗高血壓藥

抗高血壓藥係藥嘅一大類型，專門紓緩高血壓情況，從而減少病人出現中風同心肌梗塞嘅機會。
折射計

折射計係種能測量折射率嘅儀器，用到折射定律去計。